Case ID: 1182860
Sentence 1: İşin halları: Məhkum 2018-ci ilin yanvar ayının sonlarında yaşadığı Cəlilabad rayonunda digər şəxslərlə külli miqdarda narkotik vasitələrin və psixotrop maddənin satış məqsədi ilə qanunsuz olaraq əldə edilməsi, saxlaması, daşınması və qaçaqmalçılıq yolu ilə Azərbaycan Respublikasına keçirilməsi barədə qabaqcadan əlbir olub bir qrup şəxs halında cinayət əlaqəsinə girmiş, aralarında olmuş ümumi razılığa əsasən qrupun digər üzvü xx xxxxxx 2018-ci il tarixdə saat 13 radələrində Biləsuvar Gömrük İdarəsinin “Qoşa Təpə” gömrük postundan keçərək Azərbaycan Respublikasından İran İslam Respublikasının Biləsuvar şəhərinə getmiş, həmin şəhərdə qrupun digər üzvü ilə birlikdə satış məqsədi ilə qanunsuz olaraq hər biri külli miqdarda olmaqla 1635 qram narkotik vasitə heroini, 3,214 qram tiryəki və 3,506 qram metamfetamin psixotrop maddəsini əldə etmiş, heroini 483 qram, 279 qram, 279 qram, 249 qram, 275 qram, 35 qram, 35 qram çəkilərdə olmaqla yeddi bükümdə, tiryək narkotik vasitəsi və metamfetamin psixotrop maddəsini bir bükümdə qablaşdıraraq malların aşkar edilməsini çətinləşdirən üsullardan istifadə etməklə dörd bükümü 4 ədəd “SEPİD” yazılmış yuyucu tozu qutularının içərisinə, bir bükümü üzərində “MAHMOOD TEA” yazılmış çay qutusunun içərisinə, üç bükümü isə 3 ədəd üzərində “CREAM” sözləri yazılmış xama qutularının içərisinə yerləşdirməklə digər ərzaq yükləri ilə birlikdə bir ədəd qara sellofan torbada saxlamış, xx xxxxxx 2018-ci il tarixdə İran İslam Respublikasına ticarət etmək məqsədi ilə gedən Azərbaycan Respublikası vətəndaşı Hüseynov Bilal Binnət oğluna yaxınlaşıb həmin sellofan torbadakı yükü 20 manat pul müqabilində özü ilə Azərbaycan Respublikasına aparmaq barədə razılaşaraq torbanı Bilal Hüseynova vermişlər.